Konkursi Ministarstva kulture su već prepoznatljiv vid podrške razvoja kulture na cijeloj teritoriji Crne Gore, koji je kao dominantan podstrek crnogorskom stvaralaštvu utvrđen Zakonom o kulturi.

U nastojanju da na ovaj način, obezbijedimo produkciju najkvalitetnijih stvaralačkih ideja, a pod pretpostavkom da je period prilagođavanja novim modelima sufinansiranja u kulturi, iza nas, ove godine pristupilo se strogoj selekciji kandidovanih projekata i dosljednoj primjeni svih propisanih konkursnih kriterijuma i uslova.

Tako će od 587 prijavljenih projekata u 11 oblasti kulturno-umjetničkog stvaralaštva, u 2011.godini biti podržano 203 i za njih obezbijeđeno nešto manje od 600.000 eura.

Intencija Ministarstva kulture da se konkursna raspodjela sprovede primjenom kriterijuma prepoznatog umjetničkog kvaliteta, pomogne realizacija onih stvaralačkih vrijednosti i potencijala koji će doprinijeti razvoju crnogorske kulture i njenih multikulturalnih vrijednosti, koji će stimulisati crnogorske kulturne poslenika na internacionalni dijalog i partnerstvo i koji će crnogorsku kulturu staviti u međunarodni kontekst, pod uslovom da su prethodno ispunjeni svi konkursni formalno pravni uslovi.

To su prioriteti utvrđeni i našim strateškim dokumentima koji u narednom periodu treba da rezultiraju vidljivim unapređenjem ovog segmenta kulture. U tim nastojanjima nesebičnu i predanu pomoć imali smo od članova naših stručnih Komisija, koje su činili referentni i afirmisani crnogorski stvaraoci i stručnjaci u kulturi.

Zahvaljujući njihovim predlozima i sugestijama, njihovom angažmanu, cjelovitom poznavanju savremene crnogorske umjetničke scene, ali i regionalnih tendencija u kulturi, mišljenja smo da smo obezbijedili kvalitetnu selekciju i izbor projekata. Nadamo se da će period produkcije koji slijedi, potvrditi opravdanost naših očekivanja.

Pozivam ministra kulture, prof. Branislava Mićunovića da vam se obrati.

Zahvaljujem ministru, a vas pozivam da kao lica ovlašćena za realizaciju izabranih projekata, pristupite potpisivanju ugovora, kojima vaše ideje postaju naša zajednička obaveza, ali i odgovornost.